Grande se nuwe liedjie laat die rekords spat | Netwerk24
Die popster Ariana GrandeFoto: Getty Images
Ariana Grande se jongste treffer "thank u, next" het die rekords laat spat nadat dit net verlede week al byna 93,8 miljoen keer gestroom is.
Nielsen Music sê dit is nou die meeste kere dat 'n liedjie deur 'n sangeres in 'n week gestroom is nadat Taylor Swift se "Look What You Made Me Do" voorheen 84,5 miljoen keer gekyk is.
Grande se liedjie is ook nou weer boaan die Billboard Hot 100, berig ABC News.
Nadat sy die musiekvideo gemaak het, het sy die mense wat daaraan gewerk het, bedank en gesê sy het nie meer 'n stem nie en wil ses jaar lank gaan slaap, berig die tydskrif People.
Daar is verskeie verwysings na flieks soos Mean Girls, Legally Blonde en 13 Going on 30 in haar musiekvideo.